Source: https://www.vszp.sk/showdoc.do?docid=943&forceBrowserDetector=blind
Timestamp: 2020-05-31 22:05:36+00:00

Document:
Samostatne zárobkovo činná osoba - VšZP
Samostatne zárobkovo činná osoba je podľa zákona fyzická osoba, ktorá dovŕšila 18 rokov veku a ktorá je oprávnená na výkon alebo prevádzkovanie zárobkovej činnosti podľa § 10b ods. 1 písm. b) a ods. 2 a 3 zákona o zdravotnom poistení, alebo má príjem z tejto činnosti.
vymeriavacím základom samostatne zárobkovo činnej osoby je jej príjem z podnikania a z inej samostatnej zárobkovej činnosti okrem príjmu z výkonu osobnej asistencie.
Za samostatne zárobkovo činnú osobu sa považuje osoba, ktorá:
- vykonáva poľnohospodársku výrobu vrátane hospodárenia v lesoch a na vodných plochách, ste zapísaný do evidencie podľa osobitného predpisu a máte oprávnenie prevádzkovať živnosť,
- má oprávnenie na vykonávanie činnosti (napr. advokáti, lekári, veterinári, audítori, daňoví poradcovia, notári, znalci, tlmočníci, prekladatelia, sprostredkovatelia sporenia alebo poistenia a pod.),
- je spoločníkom verejnej obchodnej spoločnosti alebo komplementárom komanditnej spoločnosti,
- vykonáva činnosti, ktoré nie sú živnosťou ani podnikaním (napr. správcovia konkurzných podstát, sprostredkovatelia doplnkového dôchodkového sporenia a pod.),
- vykonáva športovú činnosť zárobkovo, ale nie v pracovnom pomere,
- vykonáva umeleckú činnosť alebo inú tvorivú činnosť (napr. podľa zákona o vynálezoch, priemyselných vzoroch a zapisovacích návrhoch alebo činnosti podľa autorského zákona),
- vykonáva činnosť obchodného zástupcu.
Oznamovacie povinnosti samostatne zárobkovo činnej osoby
Samostatne zárobkovo činná osoba má povinnosť:
oznámiť príslušnej zdravotnej poisťovni zmenu svojho názvu, sídla, bydliska, identifikačného čísla, čísla bankového účtu. Platiteľ poistného je povinný tieto zmeny oznámiť zdravotnej poisťovni do ôsmich dní odo dňa zmeny,
vypočítať poistné, riadne a včas platiť a odvádzať preddavky na poistné a vykazovať poistné príslušnej zdravotnej poisťovni,
plniť si povinnosť v súvislosti s vykonávaním ročného zúčtovania poistného,
viesť a uchovávať počas obdobia desiatich rokov doklady a iné doklady potrebné na správne určenie vymeriavacieho základu, sadzby poistného, výšky poistného a jeho platenia,
poskytovať súčinnosť pri výkone kontroly a predkladať príslušnej zdravotnej poisťovni účtovné doklady a iné doklady týkajúce sa platenia, odvádzania a vykazovania poistného,
plniť si oznamovaciu povinnosť v zmysle § 23 ods. 8 zákona č. 580/2004 Z. z.,
oznámiť príslušnej zdravotnej poisťovni v zmysle § 24 písm. c) zákona č. 580/2004 Z. z. začiatok a ukončenie poberania nemocenských dávok počas dočasnej pracovnej neschopnosti.
Vymeriavací základ samostatne zárobkovo činnej osoby
Vymeriavacím základom samostatne zárobkovo činnej osoby je podiel základu dane z príjmov fyzických osôb dosiahnutý v rozhodujúcom období, ktorý nie je znížený o zaplatené poistné na povinné verejné zdravotné poistenie, poistné na povinné nemocenské poistenie, poistné na povinné dôchodkové poistenie a povinné príspevky na starobné dôchodkové sporenie, ktoré sa platia spolu s poistným na povinné dôchodkové poistenie, poistné do rezervného fondu solidarity povinne dôchodkovo poistenej samostatne zárobkovo činnej osoby, a koeficientu 1,486.
Do príjmu zdaňovaného podľa § 6 ods. 1 a 2 zákona o dani z príjmov patria:
príjmy z poľnohospodárskej výroby, lesného a vodného hospodárstva,
príjmy zo živnosti,
príjmy z podnikania vykonávaného podľa osobitných predpisov neuvedené v písmenách a) a b),
príjmy z vytvorenia diela a umeleckého výkonu vrátane príjmov z vydávania, rozmnožovania a rozširovania literárnych diel a iných diel na vlastné náklady a príjmov autorov za príspevky do novín, časopisov, rozhlasu a televízie, pri ktorých daňovník využil postup uvedený v § 43 ods. 14 zákona o dani z príjmov a z použitia alebo poskytnutia práv z priemyselného alebo iného duševného vlastníctva,
z činností, ktoré nie sú živnosťou ani podnikaním,
znalcov a tlmočníkov za činnosť podľa osobitného predpisu,
z činností sprostredkovateľov podľa osobitných predpisov, ktoré nie sú živnosťou,
príjmy z prenájmu nehnuteľností fyzických osôb, príjmy z prenájmu hnuteľných vecí, ktoré sa prenajímajú ako príslušenstvo nehnuteľnosti,
príjem z akéhokoľvek nakladania s obchodným majetkom daňovníka,
úroky z peňažných prostriedkov na bežných účtoch, ktoré sa používajú v súvislosti s dosahovaním príjmov z podnikania a z inej samostatnej zárobkovej činnosti,
príjem z predaja podniku alebo jeho časti (§ 17a) na základe zmluvy o predaji podniku,
výška odpusteného dlhu alebo jeho časti u dlžníka, ktorá súvisí a je dôsledkom nakladania s jeho obchodným majetkom.
Výpočet preddavkov na poistné pre rok 2020
Preddavok na poistné na rok 2020 sa určí vo výške určenej sadzbou poistného z podielu pomernej časti základu dane z príjmov fyzických osôb dosiahnutého v roku 2018, ktorý nie je znížený o zaplatené poistné na verejné zdravotné poistenie, poistné na povinné nemocenské poistenie, poistné na povinné dôchodkové poistenie a povinné príspevky na starobné dôchodkové sporenie, ktoré sa platia spolu s poistným na povinné dôchodkové poistenie, poistné do rezervného fondu solidarity povinne dôchodkovo poistenej samostatne zárobkovo činnej osoby a koeficientu 1,486.
Kalkulačka pre výpočet preddavku na poistné
Samostatne zárobkovo činná osoba platí z príjmu zdaňovaného podľa § 6 preddavky na poistné a to
vo výške najmenej 14 percent z minimálneho základu
vo výške najmenej 7 percent z minimálneho základu, ak je osobou so zdravotným postihnutím
Tabuľka vymeriavacích základov a preddavkov SZČO na rok 2020
Samostatne zárobkovo činná osoba (SZČO)
Vymeriavací základ v €
Preddavok v €
SZČO bez zdravotného postihnutia (ZP) Najmenej 14 % z minimálneho základu 506,50 70,91
Maximálny preddavok nie je určený (14 % z vymeriavacieho základu)
SZČO so ZP Najmenej 7 % z minimálneho základu 506,50 35,45
Maximálny preddavok nie je určený (7 % z vymeriavacieho základu)
Splatnosť preddavku
Preddavok na poistné samostatne zárobkovo činnej osoby (SZČO) je splatný do ôsmeho dňa po uplynutí príslušného kalendárneho mesiaca.
Nachádzate sa tu: Úvod Platitelia Platenie poistného Samostatne zárobkovo činná osoba
Odklad splatnosti preddavkov
Vydávanie potvrdení o nedoplatkoch
Zastavenie starých exekúcii
Zmeny od 1.12.2019 a 1.1.2020
Zmeny od 30.12.2018
Zmeny od 15.06.2018
Zmeny od 01.05.2018
Zmeny od 01.01.2018
Zmeny od 01.01.2017
Preddavky na poistné
Dobrovoľne nezamestnaná osoba (samoplatiteľ)
Platiteľ dividend
Identifikácia platieb
Zoznam príjmových účtov VšZP pobočiek
Kalkulačka na výpočet výšky OP
Kalkulačka na výpočet preddavku na poistné v roku 2020 pre samostatne zárobkovo činné osoby
Tlačivá pre platiteľov

References: § 10
 § 23
 § 24
 § 6
 § 43
 § 6